पर्यटकको रोजाइमा ‘बीएन्डबी’
जापानकी अकी सुगिमोतो नेपाल आउँदा तारे होटलमा बस्दिनन् । उनलाई गेस्टहाउस, होमस्टे, होस्टल, रिसोर्ट वा अपार्टमेन्टभन्दा बेड एन्ड ब्रेकफास्ट (बीएन्डबी) इनहरू चित्त बुझ्छन् । ‘यहाँ सस्तो हुन्छ,’ झम्सिखेलस्थित द यल्लो हाउसमा भेटिएकी उनले भनिन्, ‘होटलजस्ता ठूला हुँदैनन्, शान्त र सुरक्षित हुने भएकाले बीएन्डबी रोज्छु ।’ एक हप्ताका लागि नेपाल आएकी उनी यो अवधिभर यल्लोमै बस्दै छिन् ।